Il-Ministru għall-Finanzi u x-Xogħol Clyde Caruana spjega li l-immigranti jaħarbu mill-pajjiżi Afrikani għax il-pajjiżi ta' fuq, fosthom Malta, li huma aktar sinjuri, ma jagħtux ċans lil dawn il-pajjiżi jiżviluppaw. Waqt intervista li saret minn Sylvana Debono fuq Newsbook Q&A, il-Ministru ddiskuta diversi temi, fosthom l-immigrazzjoni, il-faqar u l-edukazzjoni. Huwa semma kif fuq il-midja soċjali wieħed sikwit jiltaqa' ma' kummenti bħal "ħadd ma bagħat għalihom, misshom baqgħu f'pajjiżhom," b'referenza għall-immigranti. Spjega li faċli ngħidu dan, iżda jeħtieġ li naraw li l-pajjiżi tal-Punent jagħtu l-kundizzjonijiet xierqa meta jixtru l-affarijiet minn dawn il-pajjiżi. Hu ġab eżempju bl-ikel, u qal li kieku l-pajjiżi Ewropej kellhom jixtru l-ikel mill-Afrika, dan ikun ħafna orħos, iżda jekk isir dan, ma jibqax bidwi wieħed fl-Ewropa, u l-gvernijiet Ewropej jafu li jkun hemm problemi kbar jekk iseħħ dan. "Jekk nibqgħu nwaqqfuhom fl-ewwel tarġa se nibqgħu sejrin bil-kwistjoni," żied jgħid il-Ministru. "Mhux bilfors jingħatalhom id-dritt għall-ażil" Dwar il-ħaddiema barranin, il-Ministru spjega li dawn jaqgħu f'kategoriji diversi, ewlenin fosthom: Il-ħaddiema Ewropej li kisbu d-dritt li jaħdmu f'Malta bid-dħul ta' Malta fl-Unjoni Ewropej Il-ħaddiema ta' pajjiżi terzi li jiġu għax min iħaddem ma jkunx sab ħaddiema u jinħareġ invit biex persuna tiġi L-immigranti li jiġu b'mod irregolari. Fuq l-immigranti li jiġu Malta b'mod irregolari, qal li hemm min minnhom għandu d-dritt għall-ażil, u min le għax forsi jitlaq minn pajjiżu mhux minħabba gwerra jew persekuzzjoni, imma għax il-kundizzjonijiet ekonomiċi fil-pajjiż ma jkunux idonji. "Ma nistgħux nippretendu li dawn in-nies bilfors irid jingħatalhom id-dritt li jidħlu f'dak il-pajjiż, diġà jkun hemm tensjoni u jinloq kaos sħiħ." "Il-faqar nindirizzawh biss bl-edukazzjoni" Dr Caruana tkellem ukoll fuq il-faqar, u qal li dan jibqa' preżenti sakemm ikun hemm nuqqas t'edukazzjoni. Spjega li t-teknoloġija biddlitilna ħajjitna, u għalhekk, il-bniedem irid jinbidel ukoll u llum il-ġurnata bilfors irid ikollu ċertu livell ta' edukazzjoni. Huwa staqsa kemm qed niddedikaw ħin mat-tfal jew mal-ħbieb biex nirriflettu fuq il-valur tal-edukazzjoni. L-edukazzjoni mhix importanti minħabba kif tamministra l-flus biss, qal il-Ministru, imma jekk ikollok l-edukazzjoni jinfetħu l-bibien tal-opportunitajiet. Kwistjoni oħra mill-intervista Filmat: "Qed inħallsu €28 minflok €12 għal ċertu dożi tal-vaċċin biex jaslu malajr" L-intervista sħiħa "Rajna l-Covid ġejja fuqna" Taqbel mal-Ministru Clyde Caruana? Ikkummenta hawn taħt jew ibagħtilna fuq info@newsbook.com.mt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60222f0d1ff63_rand.td-a-rec-img{text-align:left}.td_uid_3_60222f0d1ff63_rand.td-a-rec-img img{margin:0 auto 0 0}